
Amely létrejött egyrészről Budapest Főváros XIV. Kerület Zugló Önkormányzata (1145 Budapest, Pétervárad u. 2, adószáma 15735777-2-42, képviseli: Horváth Csaba polgármester), a továbbiakban: Haszonkölcsönbe adó, 
másrészről:
a Zuglói Közbiztonsági non-profit Kft. (1145 Budapest, Laky Adolf u. 36., cg: 01-09-952-185, adószáma: 23084454-2-42, képviseli: Kovács-Csincsák László ügyvezető, a továbbiakban: Haszonkölcsönbe vevő, együttesen: Felek)
között alulírott napon és helyen az alábbi feltételek mellett:
1./ Szerződő felek rögzítik, hogy Haszonkölcsönbe adó 1/1 tulajdoni hányad arányú, kizárólagos tulajdonát képezi a Budapest XIV. kerületi ingatlan-nyilvántartásban 39695/4 hrsz. alatt felvett, természetben a 1148 Budapest, Nagy Lajos király útja 73-77. szám alatt található, 541 nm alapterületű „kivett üzletház” ingatlan-nyilvántartási megjelölésű ingatlan.
2./ Haszonkölcsönbe adó kijelenti, hogy a nemzeti vagyonról szóló 2011. évi CXCVI. törvény (Nvt.) 11. § (13) bekezdése alapján ingyenesen, ellenszolgáltatás nélkül - a Képviselő-testület 60/2020.(III.31.) számú határozatával jóváhagyott, a 484/2020.(XI.26.) számú, 437/2021.(XII.16.) számú, 346/2022.(X.27.) számú, valamint …/2023.(…) számú önkormányzati határozataival módosított Közszolgáltatási Szerződés (továbbiakban: közszolgáltatási szerződés) alapján parkolás-üzemeltetési feladatokhoz kapcsolódó ügyfélszolgálat működtetése céljából 2023. április 01-jétől 2026. március 31-ig terjedő határozott időtartamra haszonkölcsönbe adja, Haszonkölcsönbe vevő pedig jelen szerződés aláírásával az általa ismert állapotban haszonkölcsönbe veszi az 1. pontban megjelölt ingatlant (a továbbiakban: haszonkölcsön tárgya).
4./ Haszonkölcsönbe vevő a haszonkölcsön tárgyát kizárólag közfeladatainak ellátáshoz használhatja és harmadik személy használatába kizárólag a Haszonkölcsönbe adó előzetes írásbeli hozzájárulásának birtokában adhatja.
5./ Haszonkölcsönbe vevő a haszonkölcsön tárgyát rendeltetésének megfelelően köteles használni, illetőleg saját költségén fenntartani, üzemeltetni, a jó gazda gondosságával kezelni, állagának megóvásáról, vagyonvédelméről gondoskodni, a haszonkölcsön tárgyát képező vagyon hasznosításáról a Haszonkölcsönbe adónak a közszolgáltatási szerződésben meghatározott Elszámolási Jelentésben évente beszámolni. Haszonkölcsönbe vevő köteles a szerződés megszűnésekor a haszonkölcsön tárgyát rendeltetésszerű használatra alkalmas állapotban a Haszonkölcsönbe adó birtokába bocsátani.
Szerződő felek megállapodnak abban, hogy a haszonkölcsönbe adott ingatlanon a külső burkolatok állagmegóvása, az építmény működéséhez szükséges gépészeti-, elektromos-, és közmű alap- és gerincvezetékek felújítása, az épület elválaszthatatlan részét képező belső berendezések cseréje és az értéknövelő beruházások a Haszonkölcsönbe adót, az egyéb üzemeltetési, karbantartási, javítási kötelezettségek a Haszonkölcsönbe vevőt terhelik.
6./ Haszonkölcsönbe vevő felel minden olyan kárért, amely a szerződés időtartama alatt a rendeltetésellenes vagy szerződésellenes használat következménye.
7./ Felek megállapodnak, hogy a Haszonkölcsönbe adó jogosult a szerződés azonnali hatályú felmondására, ha a Haszonkölcsönbe vevő a haszonkölcsön tárgyát rongálja, rendeltetésellenesen vagy szerződésellenesen használja, a Haszonkölcsönbe adó előzetes írásbeli hozzájárulása nélkül harmadik személy használatába adja, vagy a szerződéskötéskor még nem ismert oknál fogva a Haszonkölcsönbe adónak a haszonkölcsön tárgyára szüksége lesz, illetőleg amennyiben Haszonkölcsönbe vevő a 9./ pontban nevesített kötelezettségeinek nem tesz eleget.
8./ Szerződő felek jelen szerződés indoklás nélküli (rendes) felmondására 15 napos felmondási határidő betartása mellett jogosultak.
9./ Szerződő felek rögzítik, hogy a haszonkölcsön tárgya a nemzeti vagyonról szóló 2011. évi CXCVI. tv. (a továbbiakban: Nvtv.) 1. § (2) bekezdése alapján önkormányzati nemzeti vagyonnak minősül, erre tekintettel magukra nézve az alábbi rendelkezéseket is kötelezőnek tekintik:
Nemzeti vagyon hasznosítására vonatkozó szerződés kizárólag olyan természetes személlyel vagy átlátható szervezettel köthető, amely az átengedett nemzeti vagyon hasznosítására vonatkozó szerződésben vállalja, hogy
a) a hasznosításra vonatkozó szerződésben előírt beszámolási, nyilvántartási, adatszolgáltatási kötelezettségeket teljesíti,
b) az átengedett nemzeti vagyont a szerződési előírásoknak és a tulajdonosi rendelkezéseknek, valamint a meghatározott hasznosítási célnak megfelelően használja,
c) a hasznosításban – a hasznosítóval közvetlen vagy közvetett módon jogviszonyban álló harmadik félként – kizárólag természetes személyek vagy átlátható szervezetek vesznek részt.
10./ A nemzeti vagyon hasznosítására vonatkozó szerződést a hasznosításba adó kártalanítás nélkül és azonnali hatállyal felmondhatja, ha a nemzeti vagyon hasznosításában részt vevő bármely – a hasznosítóval közvetlen vagy közvetett módon jogviszonyban álló harmadik fél – szervezet a nemzeti vagyon hasznosítására vonatkozó szerződés megkötését követően beállott körülmény folytán már nem minősül átlátható szervezetnek.
11./ Nemzeti vagyon ingyenesen kizárólag közfeladat ellátása céljából, a közfeladat ellátásához szükséges mértékben használható.
12./ Haszonkölcsönbe vevő kijelenti, hogy az Nvtv. 3. § (1) bekezdése alapján átlátható szervezetnek minősül. Kijelenti továbbá, hogy a fenti jogszabályi rendelkezésekkel tisztában van és azokat magára nézve kötelezőnek ismeri el.
13./ Jelen szerződésben nem szabályozott kérdésekben a Ptk., az Nvtv. és az önkormányzat vagyonáról, a vagyontárgyak feletti tulajdonosi jogok gyakorlásáról szóló 14/2004. (III.29.) számú önkormányzati rendelet rendelkezései az irányadóak.
14./ Felek megállapodnak abban, hogy esetleges jogviták esetére előnyben részesítik a nézeteltérések tárgyalásos úton történő rendezését.
15./ Haszonkölcsönbe vevő tudomásul veszi, hogy Budapest Főváros XIV. Kerület Zugló Önkormányzata Képviselő-testületének a közérdekű adatok közzétételéről és a közérdekű adatok megismerésére irányuló igények teljesítésének rendjéről szóló 28/2014. (XI. 18.) önkormányzati rendelete alapján Haszonkölcsönbe adó - az esetlegesen személyes adatnak minősülő adatok kivételével - a honlapján közzéteszi a haszonkölcsön szerződést teljes terjedelmében és annak egyes adatait.

Jelen szerződést Felek közös értelmezés és gondos átolvasás után, mint akaratukkal mindenben megegyezőt jóváhagyják és azt aláírásukkal nyugtázzák.

